**APSTIPRINĀTS**

ar Ķekavas novada pašvaldības Iepirkuma komisijas

2017.gada 27.februāra sēdes lēmumu Nr.12

ATKLĀTA KONKURSA

**Ielu un ceļu būvdarbu veikšana Ķekavas novadā**

NOLIKUMS

ID Nr. ĶNP 2017/9

Ķekavas pagasts, Ķekavas novads, 2017

**SATURS**

**1. VISPĀRĪGĀ INFORMĀCIJA .......................................................................................**

1.1. Iepirkuma identifikācijas numurs .....................................................................................

1.2. Pasūtītājs ...........................................................................................................................

1.3. Kontaktpersona .................................................................................................................

1.4. Pretendenti ........................................................................................................................

1.5. Apakšuzņēmēji, personāls un to nomaiņa ........................................................................

1.6. Atklāta konkursa nolikuma saņemšana ............................................................................

1.7. Papildu informācijas sniegšana ........................................................................................

1.8. Piedāvājuma saturs un noformēšanas prasības .................................................................

1.9. Piedāvājuma iesniegšana ..................................................................................................

1.10. Piedāvājumu papildināšana un atsaukšana .......................................................................

1.11. Piedāvājumu atvēršana .....................................................................................................

**2. INFORMĀCIJA PAR IEPIRKUMA PRIEKŠMETU ................................................**

2.1. Iepirkuma priekšmeta apraksts .........................................................................................

2.2. Vispārīgās vienošanās izpildes laiks un būtiskie vispārīgās vienošanās izpildes

noteikumi ..........................................................................................................................

**3. PRASĪBAS, IESNIEDZAMIE DOKUMENTI UN PRETENDENTU ATLASE ......**

3.1. Pieteikums dalībai Atklātā konkursā ................................................................................

3.2. Pretendentu izslēgšanas noteikumi ...................................................................................

3.3. Pretendentu atlase .............................................................................................................

3.4. Atlases prasības un iesniedzamie dokumenti ...................................................................

3.5. Tehniskais un finanšu piedāvājums ................................................................................

**4. PIEDĀVĀJUMU VĒRTĒŠANA..................................................................................**

4.1. Piedāvājuma izvēles kritērijs ..........................................................................................

4.2. Piedāvājumu vērtēšanas pamatnoteikumi.......................................................................

4.3. Piedāvājuma noformējuma pārbaude .............................................................................

4.4. Pretendentu atlase ...........................................................................................................

4.5. Tehniskā piedāvājuma atbilstības pārbaude ...................................................................

4.6. Finanšu piedāvājumu vērtēšana ......................................................................................

**5. IEPIRKUMA UZVARĒTĀJA NOTEIKŠANA UN VISPĀRĪGĀS VIENOŠANĀS SLĒGŠANA ........................................................................................**

5.1. Informācijas pārbaude pirms lēmuma par vispārīgās vienošanās slēgšanas tiesību

piešķiršanu pieņemšanas.................................................................................................

5.2. Lēmuma par Atklāta konkursa rezultātu pieņemšana un paziņošana .............................

5.3. Vispārīgās vienošanās slēgšana ......................................................................................

**6. IEPIRKUMA KOMISIJA ............................................................................................**

6.1. Iepirkuma komisijas tiesības: .........................................................................................

6.2. Iepirkuma komisijas pienākumi: ....................................................................................

**7. PRETENDENTA TIESĪBAS UN PIENĀKUMI ........................................................**

7.1. Pretendenta tiesības: .......................................................................................................

7.2. Pretendenta pienākumi: ..................................................................................................

**8. IEPIRKUMA PIELIKUMU SARAKSTS ...................................................................**

PIETEIKUMS ..........................................................................................................................

TEHNISKĀ SPECIFIKĀCIJA ................................................................................................

FINANŠU PIEDĀVĀJUMS....................................................................................................

APLIECINĀJUMI ...................................................................................................................

INFORMĀCIJA PAR PRETENDENTAM PIEEJAMAJIEM RESURSIEM ........................

VISPĀRĪGĀS VIENOŠANĀS UN LĪGUMA PROJEKTI ....................................................

**1. VISPĀRĪGĀ INFORMĀCIJA**

**1.1. Iepirkuma identifikācijas numurs**

ĶNP 2017/9.

**1.2. Pasūtītājs**

Pasūtītāja nosaukums: Ķekavas novada pašvaldība

NMR kods: 90000048491

Juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123

Pasūtītāja profila adrese: www.kekava.lv

Bankas rekvizīti: AS „SEB banka”

Bankas kods: UNLALV2X

Konta Nr. LV62UNLA0050014272800

**1.3. Kontaktpersona**

1.3.1. Kontaktpersona par nolikumu: Līga Blate, tālruņa numurs: +371 67935803, faksa numurs: +371 67935819, e-pasta adrese: [iepirkumi@kekava.lv](mailto:iepirkumi@kekava.lv).

1.3.2. Kontaktpersona par tehnisko specifikāciju: Arvis Krūmiņš, tālruņa numurs: +371 67847163, faksa numurs: +371 67935819, e-pasta adrese: [iepirkumi@kekava.lv](mailto:iepirkumi@kekava.lv).

**1.4. Pretendenti**

1.4.1. Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu atklātā konkursā “Ielu un ceļu būvdarbu veikšana Ķekavas novadā”, identifikācijas Nr. ĶNP 2017/9 (turpmāk – Atklāts konkurss).

1.4.2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Atklātā konkursā, kā arī katras personas atbildības apjoms. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa pieteikumu.

1.4.3. Visiem Atklāta konkursa pretendentiem piemēro vienādus noteikumus.

**1.5. Apakšuzņēmēji, personāls un to nomaiņa**

1.5.1. Pretendents Atklāta konkursa iepirkuma līguma izpildē ir tiesīgs piesaistīt apakšuzņēmējus.

1.5.2.Apakšuzņēmējs ir pretendenta piesaistīta vai nolīgta persona, kura sniedz pakalpojumus, kas nepieciešami ar Pasūtītāju Atklāta konkursa ietvaros noslēgta iepirkuma līguma izpildei neatkarīgi no tā, vai šī persona pakalpojumus sniedz pretendentam vai citam apakšuzņēmējam.

1.5.3. Pretendents ir tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu iepirkuma līguma izpildē, izņemot gadījumu, ja apakšuzņēmējus, uz kuru iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Atklāta konkursa nolikumā noteiktajām prasībām, pēc iepirkuma līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Publisko iepirkumu likuma (turpmāk – PIL) nosacījumus.

1.5.4. Pasūtītājs nepiekrīt pretendenta piedāvājumā norādītā personāla, kuru tas iesaistījis līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmēja, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Atklāta konkursa dokumentos noteiktajām prasībām nomaiņai, ja pastāv kāds no šādiem nosacījumiem:

1.5.4.1. piegādātāja piedāvātais personāls vai apakšuzņēmējs neatbilst tām paziņojumā par līgumu un Atklāta konkursa dokumentos noteiktajām prasībām, kas attiecas uz piegādātāja personālu vai apakšuzņēmēju;

1.5.4.2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Atklāta konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Atklātā konkursā izraudzītais pretendents atsaucies, apliecinot savu atbilstību Atklāta konkursa dokumentos noteiktajām prasībām;

1.5.4.3. piedāvātais apakšuzņēmējs atbilst PIL 39.1 panta pirmajā daļā minētajiem kandidātu un pretendentu izslēgšanas nosacījumiem. Pārbaudot apakšuzņēmēja atbilstību, Pasūtītājs piemēro PIL 39.1 panta noteikumus.

1.5.5. Atklātā konkursā izraudzītais pretendents drīkst veikt PIL [20. panta](http://likumi.lv/doc.php?id=133536&amp;p20) otrajā daļā minēto apakšuzņēmēju nomaiņu, uz ko neattiecas PIL 68. panta otrās daļas noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu līguma izpildē, ja Atklātā konkursā izraudzītais pretendents par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai līguma izpildē, ja uz piedāvāto apakšuzņēmēju neattiecas PIL [39.1](http://likumi.lv/doc.php?id=133536&amp;p39.1) panta pirmajā daļā minētie pretendentu izslēgšanas nosacījumi, ko Pasūtītājs pārbauda, ievērojot PIL 68. panta trešās daļas 3. punkta noteikumus.

1.5.6. Pasūtītājs pieņem lēmumu atļaut vai atteikt Atklātā konkursā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

**1.6. Atklāta konkursa nolikuma saņemšana**

1.6.1. Ieinteresētais piegādātājs Atklāta konkursa nolikumu un ar to saistīto dokumentāciju var saņemt to lejuplādējot elektroniskajā formātā Pasūtītāja mājaslapā internetā: http://www.kekava.lv sadaļā „Pašvaldība”/ “Publiskie iepirkumi”/”Pašvaldības iepirkumi 2017”.

1.6.2. Lejuplādējot Atklāta konkursa nolikumu, ieinteresētais piegādātājs apņemas sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Atklāta konkursa nolikuma 1.6.1. punktā minētajā interneta mājaslapā pie Atklāta konkursa nolikuma. Ja minētos dokumentus un ziņas Pasūtītājs ir ievietojis mājaslapā internetā, tiek uzskatīts, ka piegādātājs tos ir saņēmis un ar tiem iepazinies.

**1.7. Papildu informācijas sniegšana**

1.7.1. Iepirkuma komisija un ieinteresētie piegādātāji ar informāciju apmainās rakstiski. Mutvārdos sniegtā informācija Atklāta konkursa ietvaros nav saistoša.

1.7.2. Ieinteresētais piegādātājs jautājumus par Atklāta konkursa nolikuma noteikumiem uzdod rakstiskā veidā, adresējot tos iepirkuma komisijai un nosūtot tos elektroniski uz elektroniskā pasta adresi: iepirkumi@kekava.lv.

1.7.3. Iepirkuma komisija atbildi uz ieinteresētā piegādātāja rakstisku jautājumu par Atklāta konkursa norisi vai tā noteikumiem sniedz iespējami īsākā laikā.

1.7.4. Par jautājuma saņemšanas dienu tiek uzskatīts saņemšanas datums darba laikā – pirmdienās: no 8:00 līdz 18:00, otrdienās: no 8:00 līdz 17:00, trešdienās: no 8:00 līdz 17:00, ceturtdienās: no 9:00 līdz 19:00, piektdienās: no 8:00 līdz 14:00.

1.7.5. Ja ieinteresētais piegādātājs ir laikus (atbilstoši PIL 30. panta trešajai daļai) pieprasījis papildu informāciju vai uzdevis jautājumu par Atklāta konkursa nolikumu, iepirkuma komisija atbildi sniedz 5 (piecu) dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.

1.7.6. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Pasūtītāja interneta mājaslapā www.kekava.lv sadaļā „Pašvaldība”/ “Publiskie iepirkumi”/”Pašvaldības iepirkumi 2017”.

1.7.7. Ieinteresēto piegādātāju pienākums ir pastāvīgi sekot mājaslapā http://www.kekava.lv sadaļā „Pašvaldība”/ “Publiskie iepirkumi”/”Pašvaldības iepirkumi 2017”. publicētajai informācijai par Atklātu konkursu.

1.7.8. Pretendentu rakstiski iesniegtie jautājumi un iepirkuma komisijas atbildes uz tiem, kā arī izmaiņas un papildinājumi Atklāta konkursa nolikuma noteikumos kļūst saistoši visiem Atklāta konkursa ieinteresētajiem piegādātājiem ar to paziņošanas brīdi Pasūtītāja mājaslapā [www.kekava.lv](http://www.kekava.lv), sadaļā „Pašvaldība”/ “Publiskie iepirkumi”/”Pašvaldības iepirkumi 2017”.

1.7.9. Iepirkuma komisija nav atbildīga par to, ja kāds ieinteresētais piegādātājs nav iepazinies ar informāciju par Atklātu konkursu, kurai ir nodrošināta brīva un tieša elektroniska pieeja interneta mājaslapā http://www.kekava.lv sadaļā „Pašvaldība”/ “Publiskie iepirkumi”/”Pašvaldības iepirkumi 2017”.

**1.8. Piedāvājuma saturs un noformēšanas prasības**

1.8.1. Piedāvājums jāiesniedz 1 (vienā) aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.

1.8.2. Uz piedāvājuma iesaiņojuma jānorāda pasūtītāja nosaukums un adrese, iepirkuma procedūras nosaukums un identifikācijas numurs, atzīme „Neatvērt līdz **2017.gada 10.aprīlim plkst.11:00**”.

1.8.3. Atklātā konkursā jāiesniedz piedāvājuma **1 (viens) oriģināls un 1 (viena)** kopija. Uz piedāvājuma oriģināla titullapas jābūt norādei “ORIĢINĀLS”, bet uz piedāvājuma kopijas titullapas jābūt norādei “KOPIJA”.

1.8.4. Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli.

1.8.5. Piedāvājuma dokumentiem:

1.8.5.1. jābūt latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā;

1.8.5.2. piedāvājuma dokumentu lapām jābūt numurētām;

1.8.5.3. visiem piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu;

1.8.5.4. piedāvājumam ir jābūt skaidri salasāmam, bez labojumiem un dzēsumiem,

1.8.6. Piedāvājuma dokumenti jāsakārto šādā secībā:

1.8.6.1. Titullapa ar norādi – Atklātam konkursam “Ielu un ceļu būvdarbu veikšana Ķekavas novadā”, identifikācijas Nr. ĶNP 2017/9, pretendenta nosaukums, reģistrācijas Nr., juridiskā adrese, tālrunis;

1.8.6.2. iesniedzamie dokumenti (atbilstoši Atklāta konkursa nolikuma 3. daļas prasībām).

**1.9. Piedāvājuma iesniegšana**

1.9.1. Piedāvājumu iesniedz personīgi vai nosūta pa pastu ierakstītā sūtījumā Pasūtītāja iepirkuma komisijai līdz **2017. gada 10. aprīlim, plkst. 11:00**, adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123.

1.9.2. Ja piedāvājums tiek nosūtīts pa pastu, ieinteresētais piegādātājs nodrošina, ka piedāvājums tiek saņemts līdz Atklāta konkursa nolikuma 1.9.1. punktā minētajam termiņam.

1.9.3. Ja piedāvājums iesniegts vai piegādāts pēc Atklāta konkursa nolikuma 1.9.1. punktā norādītā piedāvājuma iesniegšanas termiņa beigām, iepirkuma komisija neatvērtu piedāvājumu nosūta pa pastu uz pretendenta piedāvājuma norādīto adresi.

**1.10. Piedāvājumu papildināšana un atsaukšana**

1.10.1. Pretendentam ir tiesības papildināt vai atsaukt savu piedāvājumu līdz Atklāta konkursa

nolikuma 1.9.1. punktā noteiktajam piedāvājumu iesniegšanas termiņam.

1.10.2. Uz piedāvājuma papildinājuma vai atsaukuma iesaiņojuma norāda Atklāta konkursa nolikuma 1.9.1. punktā noteiktā informācija un papildu norāde: “PAPILDINĀJUMS” vai “ATSAUKUMS”.

**1.11. Piedāvājumu atvēršana**

1.11.1. Piedāvājumu atvēršanas sanāksme notiks **2017. gada 10.aprīlī plkst. 11:00**, Ķekavas novada pašvaldības administrācijas ēkas 2.stāvā, 24.kabinetā, Gaismas ielā 19 k-9-1, Ķekavā, Ķekavas pagastā, Ķekavas novadā, LV-2123;

1.11.2. Piedāvājumu atvēršanas sanāksme ir atklāta un notiek saskaņā ar PIL.

1.11.3. Iepirkuma komisija atver piedāvājumus to iesniegšanas secībā. Atverot piedāvājumus, iepirkuma komisija nosauc pretendentu, piedāvājuma iesniegšanas datumu, laiku, piedāvāto cenu.

1.11.4. Pēc visu piedāvājumu atvēršanas piedāvājumu atvēršanas sanāksme tiek slēgta.

1.11.5. Piedāvājumu atvēršanas norisi, kā arī visas nosauktās ziņa tiek protokolētas piedāvājumu atvēršanas sanāksmes protokolā. Piedāvājumu atvēršanas sanāksmes protokola kopiju izsniedz 3 (trīs) darbdienu laikā no rakstveida pieprasījuma saņemšanas.

1.11.6. Pretendentu atlasi, piedāvājumu atbilstības pārbaudi un piedāvājumu vērtēšanu Atklātā konkursā iepirkuma komisija veic slēgtā sēdē.

**2. INFORMĀCIJA PAR IEPIRKUMA PRIEKŠMETU**

**2.1. Iepirkuma priekšmeta apraksts**

2.1.1. Atklāta konkursa iepirkuma priekšmets ir ielu un ceļu būvdarbi (turpmāk – Darbi) Ķekavas novadā.

2.1.2. Iepirkuma nomenklatūra (CPV kods): 45230000-8 (Cauruļvadu, komunikāciju un elektropadeves līniju, lielceļu, ceļu, lidlauku un dzelzceļa līniju būvdarbi; lēzenas konstrukcijas).

2.1.3. Pretendents var iesniegt tikai 1 (vienu) piedāvājuma variantu par pilnu Atklāta konkursa iepirkuma priekšmeta apjomu.

2.1.4. Atklāta konkursa plānotais iepirkuma priekšmeta apjoms ir līdz 400 000 EUR bez pievienotās vērtības nodokļa (turpmāk – PVN).

2.1.5. 2017. gadā plānotie būvdarbi:

2.1.5.1. Gājēju drošības uzlabošanas pasākumi pie Kalnakroga, Ķekavā;

2.1.5.2. Kazeņu ielas pārbūve ar stāvlaukumu Katlakalnā

2.1.5.3. Nākotnes ielas daļas pārbūve Ķekavā, Ķekavas pagastā, Ķekavas novadā (No Dienvidu ielas līdz mūzikas skolas stāvlaukumam);

2.1.5.4. Piebrauktuve pie dzīvojamās mājas Rīgas iela 36 K-6 un K-4, Ķekavā;

2.1.5.5. Nākotnes ielas seguma atjaunošana Ķekavā, Ķekavas pagastā, Ķekavas novadā (|Posmā no Īguma ielas līdz autoceļam A7);

2.1.5.6. Rudens ielas seguma atjaunošana Baložos (Posms no Miglas ielas līdz Zemeņu ielai);

2.1.5.7. Purva ielas virsmas apstrāde (Posms no Rīgas ielas līdz Saulgriežu ielai);

2.1.5.8. Un citi objekti.

**2.2. Vispārīgās vienošanās izpildes laiks un būtiskie vispārīgās vienošanās izpildes noteikumi**

2.2.1. Atklāta konkursa rezultātā Pasūtītājs slēdz vispārīgo vienošanos (6. pielikums) ar maksimāli 5 (pieciem) pretendentiem, kuru piedāvājumi atbilst Atklāta konkursa nolikuma prasībām un ir ar zemākajām piedāvātajām cenām par summu līdz 400 000 EUR bez PVN.

2.2.2. Ja Atklātā konkursā tiek iesniegti un/vai Atklāta konkursa piedāvājumu vērtēšanas gaitā tiek konstatēts, ka Atklāta konkursa nolikuma prasībām atbilstoši ir mazāk par 5 (piecu) pretendentu piedāvājumiem, tad vispārīgā vienošanās tiek slēgta ar visiem pretendentiem, kuru piedāvājumi atbilst Atklāta konkursa nolikumam un ir ar zemākajām piedāvātajām cenām.

2.2.3. Vispārīgā vienošanās stājās spēkā dienā, kad to ir parakstījuši visi vispārīgās vienošanās dalībnieki un ir attiecināma uz laika periodu līdz vispārīgās vienošanās dalībnieku savstarpējo saistību pilnīgai izpildei. Vispārīgā vienošanās ir spēkā līdz 2017.gada 31.decembrim vai līdz vispārīgās vienošanās summas izlietojumam, par kuru ir iespējams realizēt būvdarbus, atkarībā no tā, kurš no apstākļiem iestājas pirmais.

2.2.4. Vispārīgās vienošanās ietvaros par darbiem vispārīgā vienošanās noteiktā kārtībā tiks slēgts līgums ar piegādātāju, kurš būs iesniedzis vispārīgās vienošanās prasībām atbilstošu piedāvājumu ar zemāko cenu par katru no Darbu izpildes veida atsevišķi.

2.2.5. Līguma ietvaros nav paredzēts izmaksāt avansa maksājumu.

2.2.6. Norēķinu kārtība noteikta vispārīgās vienošanās un līguma projekta noteikumos (6. pielikums).

2.2.7. Darbu izpildei izmantojamo būvizstrādājumu, iekārtu, mehānismu, konstrukciju un inženierkomunikāciju garantijas termiņš tiek noteikts 60 (sešdesmit) mēneši no akta par būves (objekta) pieņemšanu ekspluatācijā apstiprināšanas datuma.

2.2.8. Vispārīgās vienošanās izpildes vieta: Ķekavas novada administratīvā teritorija.

**3. PRASĪBAS, IESNIEDZAMIE DOKUMENTI UN PRETENDENTU ATLASE**

**3.1. Pieteikums dalībai Atklātā konkursā**

3.1.1. Pretendenta pieteikums dalībai Atklātā konkursā. Personas, kura paraksta pieteikumu, pārstāvības tiesībām ir jābūt nostiprinātām atbilstoši Latvijas Republikā (turpmāk – LV) spēkā esošajos normatīvajos aktos noteiktajam regulējumam. Ja pieteikumu paraksta pretendenta pilnvarota persona, piedāvājumam ir jāpievieno attiecīgais dokuments par paraksta tiesīgas personas izdotu pilnvaru. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

3.1.2. Pretendenta apliecināta izdruka no Valsts ieņēmumu dienesta Elektroniskās deklarēšanas sistēmas par pretendenta un tā piedāvājumā norādīto apakšuzņēmēju (ja pretendents piesaista apakšuzņēmēju) vidējām stundas tarifa likmēm profesiju grupās par laika periodu pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai.

3.1.3. Ja pretendenta vai tā piedāvājumā norādīto apakšuzņēmēju darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā, pretendentam jāiesniedz detalizēts paskaidrojums par vidējās stundas tarifu likmju atšķirību.

**3.2. Pretendentu izslēgšanas noteikumi**

Uz pretendentu, piegādātāju apvienības biedru, pretendenta piesaistītajiem apakšuzņēmējiem un personām, uz kura iespējām pretendents balstās, neattiecas PIL 39.1 panta nosacījumi.

**3.3. Pretendentu atlase**

3.3.1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt vispārīgo vienošanos.

3.3.2. Iesniedzot Atklāta konkursa nolikumā pieprasītos atlases dokumentus, pretendents apliecina, ka tā kvalifikācija ir pietiekama Atklāta konkursa vispārīgās vienošanās izpildei.

3.3.3. Izziņas un citus dokumentus, kurus saskaņā ar LV normatīvajos aktos noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

**3.4. Atlases prasības un iesniedzamie dokumenti:**

|  |  |
| --- | --- |
| **Prasība** | **Iesniedzamais dokuments** |
| 3.4.1. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. Fiziskām personām uz iepirkuma līguma slēgšanas brīdi jābūt reģistrētām LV Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs. | 3.4.1.1. Informāciju par pretendentu, kurš ir reģistrēts LV Komercreģistrā, Pasūtītājs pārbauda Uzņēmumu reģistra mājaslapā (skat. [www.ur.gov.lv/?a=936&z=631&v=lv](http://www.ur.gov.lv/?a=936&amp;z=631&amp;v=lv)).  3.4.1.2. Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.  3.4.1.3. Pretendents, kurš nav reģistrēts LV Komercreģistrā, iesniedz komercdarbību reģistrējošas iestādes ārvalstīs izdotu reģistrācijas apliecības kopiju. |
| 3.4.2. Pretendents uz iepirkuma līguma slēgšanas brīdi ir reģistrēts LV Būvkomersantu reģistrā. | 3.4.2.1. Informāciju par pretendentu, personālsabiedrības un/vai personu grupas biedriem un apakšuzņēmējiem, kuri ir reģistrēti LV Būvkomersantu reģistrā, Pasūtītājs pārbauda LV Ekonomikas ministrijas būvniecības informācijas sistēmā [https://bis.gov.lv/bisp/lv/construction\_merc hants](https://bis.gov.lv/bisp/lv/construction_merchants).  3.4.2.2. Pretendents, kurš nav reģistrēts LV Būvkomersantu reģistrā, iesniedz apliecinājumu, ka uz iepirkuma līguma noslēgšanas brīdi tas būs reģistrēts LV Būvkomersantu reģistrā. Apliecinājuma teksts ir iekļauts Pieteikumā (1. pielikums) un papildus apliecinājumu (atsevišķā dokumentā) nav nepieciešams iesniegt. |
| 3.4.3. Pretendenta (piegādātāju apvienības, visu tās dalībnieku) kopējais finanšu apgrozījums trīs iepriekšējos gados (2013., 2014. un 2015.) ir vismaz 400 000 EUR bez PVN. Ja pretendents ir dibināts vēlāk – tad finanšu apgrozījumam jāatbilst iepriekš minētajai prasībai attiecīgi īsākā laikā. | 3.4.3.1. Pretendenta vadītāja (personas ar pārstāvības tiesībām uzņēmumā) un galvenā grāmatveža parakstīts apliecinājums par pretendenta kopējo finanšu apgrozījumu (norādot katra gada (2013., 2014. un 2015.) finanšu apgrozījumu), kas ir atbilstošs Atklāta konkursa nolikuma 3.4.3. punkta prasībām.  3.4.3.2. Ja pretendents balstās uz apakšuzņēmēja spējām, tad Atklāta konkursa nolikuma 3.4.3. punktā minēto dokumentu iesniedz par konkrēto apakšuzņēmēju. Šādā gadījumā pretendents pierāda Pasūtītājam, ka viņa rīcībā būs nepieciešamie resursi (finanšu). |
| 3.4.4. Pretendentam iepriekšējo 5 (piecu) gadu laikā līdz piedāvājuma iesniegšanas brīdim ir pieredze:  a) ceļu vai ielu izbūvē ar asfalta segumu un inženierkomunikācijām, būvdarbu apjoms asfaltēšanā vismaz 1 000 m2 (objekti ir nodoti ekspluatācijā līgumā noteiktajā kārtībā, termiņā un kvalitātē);  b) ceļu vai ielu izbūvē ar bruģakmens segumu un inženierkomunikācijām, būvdarbu apjoms bruģēšanā vismaz 500 m2 (objekti ir nodoti ekspluatācijā līgumā noteiktajā kārtībā, termiņā un kvalitātē). | 3.4.4.1. Apliecinājums par pretendenta pieredzi, kas jāiesniedz atbilstoši Atklāta konkursa nolikumā norādītajai formai (4. pielikums; 1. punkts).  3.4.4.2. Ja piedāvājumu iesniedz personālsabiedrība vai personu (piegādātāju) grupa, apliecinājumu iesniedz par personālsabiedrības vai grupas dalībnieku, kurš tiek piesaistīts, lai izpildītu Atklāta konkursa nolikuma 3.4.4. punktā noteikto prasību.  3.4.4.3. Ja pretendents balstās uz personas iespējām, lai pierādītu atbilstību Atklāta konkursa nolikuma 3.4.4. punktā noteiktajai prasībai, apliecinājumu iesniedz par personu, kura tiek piesaistīta, lai izpildītu Atklāta konkursa nolikuma 3.4.4. punktā noteikto prasību. |
| 3.4.5. Pretendents Darbu izpildes procesu nodrošina ar kvalificētiem speciālistiem:  a) sertificēts speciālists ceļu būvdarbu vadīšanā, kuram 5 (piecos) iepriekšējos gados ir pieredze ne mazāk kā 1 (vienā) būvobjektā, kas nodots ekspluatācijā, būvdarbu vadīšanā;  b) darba aizsardzības koordinators;  c) sertificēts speciālists elektroietaišu (darba spriegumiem līdz 1kV) izbūves darbu vadīšanā;  d) sertificēts ūdensapgādes un kanalizācijas sistēmu būvdarbu vadītājs;  e) sertificēts speciālists telekomunikāciju sistēmu un tīklu būvdarbu vadīšanā.  Par atbildīgo darbu vadītāju pretendents nosaka sertificētu speciālistu ceļu būvdarbu vadīšanā. Speciālisti ir darba tiesiskās attiecībās ar pretendentu vai ir parakstījuši apliecinājumu par dalību Darbu izpildē. | 3.4.5.1. Piedāvāto speciālistu saraksts (4. pielikums; 2. punkts).  3.4.5.2. Piedāvāto speciālistu kompetenci apliecinoša dokumenta (sertifikāta u.c.) kopija, ja informācija nav pieejama BIS būvspeciālistu reģistrā.  3.4.5.3. Būvdarbu vadītājam, kuram profesionālā kvalifikācija ir iegūta ārpus LV, jāiesniedz LV kompetentas institūcijas izdotu profesionālās kvalifikācijas atzīšanas apliecību vai sertifikātu, vai arī citu dokumentu, kas apliecina ārvalstīs iegūtās izglītības un profesionālās kvalifikācijas atbilstību LV noteiktajām prasībām, kopija.  3.4.5.4. Apliecinājums par pieredzi, ko sertificēts ceļu būvdarbu vadītājs iesniedz atbilstoši Atklāta konkursa nolikumā norādītajai formai (4. pielikums; 3. punkts).  3.4.5.5. Piesaistīto speciālistu apliecinājumi par gatavību piedalīties Darbu izpildē (4. pielikums; 4. punkts). |
| 3.4.6. Pretendents ir tiesīgs veikt būvgružu savākšanu, pārvadāšanu un uzglabāšanu vai ar pretendentu tiks noslēgts vai ir noslēgts līgums par būvgružu atkritumu savākšanu, pārvadāšanu un uzglabāšanu. | 3.4.6.1. Pretendenta apliecinājums, ka gadījumā, ja pretendentam tiks piešķirtas līguma slēgšanas tiesības un ar viņu tiks noslēgts iepirkuma līgums, tas noslēgs līgumu par būvgružu savākšanu, pārvadāšanu un uzglabāšanu atbilstoši LV normatīvo aktu prasībām. Apliecinājuma teksts ir iekļauts Atklāta konkursa nolikuma 1.pielikumā un papildu apliecinājumu (atsevišķā dokumentā) nav nepieciešams iesniegt (ja pretendentam ir noslēgts līgums ar atkritumu apsaimniekotāju par būvgružu atkritumu savākšanu, pārvadāšanu un uzglabāšanu, pretendents var iesniegt līguma apliecinātu kopiju). |
| 3.4.7. Pretendents nodrošina, ka, gadījumā, ja pretendentam saskaņā ar Atklāta konkursa nolikumā noteikto tiks piešķirtas vispārīgās vienošanās slēgšanas tiesības un vispārīgās vienošanās ietvaros tiks piešķirtas līguma slēgšanas tiesības, savā vārdā un uz sava rēķina tas:  a) pirms līgumā minēto darbu uzsākšanas apdrošina sava un būvspeciālista (kas veiks atbildīgā būvdarbu vadītāja pienākumus) civiltiesiskās atbildības apdrošināšanu par darbības vai bezdarbības rezultātā citiem būvniecības dalībniekiem un trešajām personām sakarā ar kaitējumu to veselībai, dzīvībai un mantai, kā arī videi radītajiem zaudējumiem konkrētam objektam visā Līguma darbības un garantijas periodā, minimālais atbildības limits ir 10 % no konkrētā objekta kopējām būvizmaksām, bet ne mazāks par 10 000 euro. Apdrošināšanas periods nedrīkst būt īsāks par objekta nodošanas ekspluatācijā termiņu. Apdrošināšanu veic saskaņā ar Ministru kabineta 2014. gada 19. augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”;  b) pirms līgumā minēto darbu uzsākšanas jāveic būvuzņēmēja visu risku apdrošināšanu, iekļaujot būvdarbu un materiālu apdrošināšanu, par kopējo apdrošinājuma summu, kas ir 100% apmērā no kopējās līguma summas, ar nosacījumu, ka apdrošinātais (labuma guvējs) ir Pasūtītājs vai Pasūtītāja norādītā kredītiestāde. | 3.4.7.1. Pretendenta apliecinājums, ka gadījumā, ja pretendentam saskaņā ar Atklāta konkursa nolikumā noteikto tiks piešķirtas vispārīgās vienošanās slēgšanas tiesības, pirms Darbu uzsākšanas, ja Vispārīgās vienošanās ietvaros tiks piešķirtas līguma slēgšanas tiesības, tiks veiktas Atklāta konkursa nolikuma 3.4.7. punktā norādīto apdrošināšanas polišu iegāde. Apliecinājuma teksts ir iekļauts Atklāta konkursa nolikuma 1.pielikumā un papildu apliecinājumu (atsevišķā dokumentā) nav nepieciešams iesniegt. |

**3.5. Tehniskais un finanšu piedāvājums**

3.5.1. Tehniskajā piedāvājumā jāiekļauj:

3.5.1.1. Pretendenta piedāvātais Darbu garantijas termiņš, kas ir atbilstošs Atklāta konkursa nolikuma 2.2.7. punkta prasībām. Pretendents savu piedāvāto Darbu garantijas laika termiņu norāda Pieteikumā (1. pielikums);

3.5.1.2. informācija par pretendentam pieejamajiem resursiem, norādot tehnikas veidus un vienību skaitu, kas tiks izmantoti Atklāta konkursa finanšu piedāvājumā norādīto darbu izpildē (5. pielikums);

3.5.2. Finanšu piedāvājums:

3.5.2.1. jāsagatavo atbilstoši Atklāta konkursa finanšu piedāvājuma formai (3. pielikums) (drukātā formātā un papildus elektroniski MS Excel (vai ekvivalentā) formātā (CD vai USB datu nesējā);

3.5.2.2. jāizsaka euro (EUR bez PVN) un piedāvājuma cenas jāaprēķina un jānorāda ar precizitāti 2 (divas) zīmes aiz komata;

3.5.2.3. jāsagatavo, ņemot vērā arī vispārīgās vienošanās ietvaros slēdzamā līguma projektā (6. pielikums) noteiktos Izpildītāja pienākumus.

**4. PIEDĀVĀJUMU VĒRTĒŠANA**

**4.1. Piedāvājuma izvēles kritērijs**

Atklāta konkursa nolikumam atbilstošs piedāvājums ar viszemāko cenu EUR bez PVN.

**4.2. Piedāvājumu vērtēšanas pamatnoteikumi**

4.2.1. Iepirkuma komisija PIL 39.1 panta pirmās daļas 5. punkta izslēgšanas nosacījumu pārbaudi uz piedāvājuma iesniegšanas termiņa pēdējo dienu veic uz pretendentu, kuram būtu piešķiramas Atklāta konkursa līguma slēgšanas tiesības un PIL 39.1 panta pirmās daļas 9., 10, un 11. punktā minētajām personām.

4.2.2. Iepirkuma komisija PIL 39.1 panta pirmās daļas izslēgšanas nosacījumu pārbaudi dienā, kad pieņemts lēmums par iespējamu Atklāta konkursa līguma slēgšanas tiesību piešķiršanu, veic uz pretendentu, kuram būtu piešķiramas Atklāta konkursa līguma slēgšanas tiesības un PIL 39.1 panta pirmās daļas 9., 10, un 11. punktā minētajām personām.

4.2.3. Iepirkuma komisija piedāvājumu vērtēšanu veic slēgtās sēdēs šādos posmos:

4.2.3.1. piedāvājuma noformējuma pārbaude;

4.2.3.2. pretendentu atlase;

4.2.3.3. tehniskā – finanšu piedāvājuma atbilstības pārbaude;

4.2.3.4. tehniskā – finanšu piedāvājumu vērtēšana.

4.2.4. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

**4.3. Piedāvājuma noformējuma pārbaude**

4.3.1. Iepirkuma komisija novērtē katra piedāvājuma atbilstību Atklāta konkursa nolikuma 1.8. punktā noteiktajām prasībām.

4.3.2. Ja piedāvājums neatbilst kādai no piedāvājumu noformējuma prasībām, iepirkuma komisija var lemt par attiecīgā piedāvājuma tālāku izskatīšanu.

**4.4. Pretendentu atlase**

4.4.1. Iepirkuma komisija novērtē piedāvājumu noformējuma pārbaudi izturējušā pretendenta atbilstību Atklāta konkursa nolikuma 3.4. punktā noteiktajām pretendentu atlases prasībām.

4.4.2. Ja pretendents neatbilst kādai no Atklāta konkursa nolikuma 3.4. punktā noteiktajām pretendentu atlases prasībām, pretendents tiek izslēgts no turpmākās dalības Atklātā konkursā un tā piedāvājumu tālāk nevērtē.

**4.5. Tehniskā piedāvājuma atbilstības pārbaude**

4.5.1. Iepirkuma komisija pārbauda, vai tehniskais piedāvājums atbilst Atklāta konkursa nolikuma 3.5.1. punkta prasībām un Tehniskajai specifikācijai (2. pielikums)*.*

4.5.2. Ja tehniskais piedāvājums neatbilst kādai no Atklāta konkursa nolikuma 3.5.1. punkta prasībām un/vai Tehniskās specifikācijas (2. pielikums) prasībām, iepirkuma komisija izslēdz pretendentu no turpmākās dalības Atklātā konkursā un tā piedāvājumu tālāk nevērtē.

**4.6. Finanšu piedāvājumu vērtēšana**

4.6.1. Iepirkuma komisija pārbauda vai pretendenta piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisko kļūdu labojumus.

4.6.2. Ja Iepirkuma komisija konstatē, ka pretendenta vai tā piedāvājumā norādīto apakšuzņēmēju darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, Iepirkuma komisijai ir tiesības pieprasīt tā pieprasa no Valsts ieņēmumu dienesta atzinumu par pretendenta un tā piedāvājumā norādīto apakšuzņēmēju darba ņēmēju vidējās stundas tarifa likmes pamatotību atbilstoši pretendenta un tā piedāvājumā norādīto apakšuzņēmēju saimnieciskajai darbībai.

4.6.3. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 48. panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

4.6.4. Iepirkuma komisija izvēlas piedāvājumus ar zemāko cenu no piedāvājumiem, kuri atbilst Atklāta konkursa nolikuma prasībām.

4.6.5. Ja iepirkuma komisija konstatē, ka pretendentu piedāvājumu novērtējums atbilstoši izraudzītajam piedāvājuma izvēles kritērijam ir vienāds, tā rīkojas saskaņā ar PIL 46. panta ceturto daļu.

4.6.7. Ja pretendentu piedāvātās cenas ir vienādas, un iepirkuma komisija nav konstatējusi PIL 46. panta ceturtajā daļā noteikto, iepirkuma komisija izvēlēsies to pretendentu, kurš būs piedāvājis zemāko cenu pozīcijā Nr. 111 “Karstā asfalta AC 8 surf, S III seguma izbūve 3 cm biezumā”.

**5. IEPIRKUMA UZVARĒTĀJA NOTEIKŠANA UN VISPĀRĪGĀS VIENOŠANĀS SLĒGŠANA**

**5.1. Informācijas pārbaude pirms lēmuma par vispārīgās vienošanās slēgšanas tiesību piešķiršanu pieņemšanas**

5.1.1. Pirms lēmuma par vispārīgās vienošanās slēgšanas tiesību piešķiršanu pieņemšanas, iepirkuma komisija attiecībā uz pretendentu, kuram būtu piešķiramas vispārīgās vienošanās slēgšanas tiesības un PIL 39.1 panta pirmās daļas 9., 10, un 11. punktā minētajām personām veic PIL 39.1 panta pirmās daļas 5. punktā noteiktā pretendentu izslēgšanas gadījuma esamības pārbaudi.

5.1.2. Lai pārbaudītu, vai uz pretendentu, kuram piešķiramas vispārīgās vienošanās slēgšanas tiesības, ja tas ir ārvalstī reģistrēts vai pastāvīgi dzīvojošs pretendents, neattiecas PIL 39.1 panta pirmās daļas 5. punktā noteiktais izslēgšanas gadījums, iepirkuma komisija pieprasa, lai pretendents iesniedz attiecīgās kompetentās institūcijas izziņu, kas apliecina, ka uz pretendentu neattiecas PIL 39.1 panta pirmās daļas 5. punktā noteiktais izslēgšanas gadījums. Termiņu izziņas iesniegšanai iepirkuma komisija nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības Atklātā konkursā.

**5.2. Lēmuma par Atklāta konkursa rezultātu pieņemšana un paziņošana**

5.2.1. Vispārīgās vienošanās slēgšanas tiesības tiks piešķirtas maksimāli 5 (pieciem) pretendentiem, kuri būs iesnieguši Atklāta konkursa nolikuma prasībām atbilstošu piedāvājumu ar zemāko piedāvāto cenu EUR bez PVN.

5.2.2. Visi pretendenti tiek rakstveidā informēti par Atklāta konkursa rezultātu 3 (trīs) darbdienu laikā no lēmuma pieņemšanas dienas.

5.2.3. Ja Atklātā konkursā nav iesniegti piedāvājumi, iepirkuma komisija pieņem lēmumu izbeigt Atklātu konkursu un 3 (trīs) darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par Atklāta konkursa rezultātu.

5.2.4. Iepirkuma komisija var jebkurā brīdī pārtraukt Atklātu konkursu, ja tam ir objektīvs pamatojums. Iepirkuma komisija 3 (trīs) darbdienu laikā vienlaikus (vienā dienā) informē pretendentus par iemesliem, kuru dēļ Atklāts konkurss tiek pārtraukts. Iepirkuma komisija iespējami īsā laikā, bet ne vēlāk kā 3 (trīs) darbdienu laikā pēc pretendentu informēšanas iesniedz publicēšanai Iepirkumu uzraudzības birojam paziņojumu par grozījumiem, iepirkuma procedūras izbeigšanu vai pārtraukšanu norādot apstākļus, kas bija par pamatu Atklāta konkursa pārtraukšanai.

* 1. **Vispārīgās vienošanās slēgšana**
     1. Pasūtītājs slēdz vispārīgo vienošanos ar pretendentiem, kuriem saskaņā ar Atklāta konkursa nolikumā noteikto kārtību ir piešķirtas vispārīgās vienošanās slēgšanas tiesības, saskaņā ar PIL 67. panta piekto daļu - ne ātrāk kā nākamajā darbdienā pēc nogaidīšanas termiņa beigām. Vispārīgā vienošanās tiek sagatavota, pamatojoties uz iepirkuma komisijas lēmumu par vispārīgās vienošanās slēgšanas tiesību piešķiršanu un pretendentu, kuriem piešķirtas vispārīgās vienošanās slēgšanas tiesības, iesniegtajiem piedāvājumiem.
     2. Pretendentiem, kuriem piešķirtas vispārīgās vienošanās slēgšanas tiesības Atklātā konkursā, vispārīgā vienošanās jāparaksta 5 (piecu) darbdienu laikā no Pasūtītāja nosūtītā uzaicinājuma parakstīt vispārīgo vienošanos (arī e-pasta veidā) nosūtīšanas dienas. Ja norādītajā termiņā minētais pretendents neparaksta vispārīgo vienošanos, tas tiek uzskatīts par atteikumu slēgt vispārīgo vienošanos.
     3. Pēc iepirkuma komisijas pieprasījuma piegādātāju apvienība, attiecībā, uz kuru pieņemts lēmums par vispārīgās vienošanās slēgšanas tiesību piešķiršanu:
        1. reģistrē personālsabiedrību LV Uzņēmumu reģistra Komercreģistrā 10 (desmit) darbdienu laikā no Pasūtītāja nosūtītā uzaicinājuma un iesniedz Pasūtītājam LV Uzņēmumu reģistra Komercreģistra reģistrācijas apliecību;

5.3.3.2. noslēdz sabiedrības līgumu, kur visi biedri par uzņemtajām saistībām atbild solidāri, iesniedzot Pasūtītājam sabiedrības līguma kopiju.

5.3.4. Ja izraudzītais pretendents atsakās slēgt vispārīgo vienošanos ar Pasūtītāju, Pasūtītājs var pieņemt lēmumu slēgt vispārīgo vienošanos ar nākamo pretendentu, kura piedāvājums atbilst Atklāta konkursa nolikuma prasībām un ir nākamais piedāvājums ar zemāko piedāvāto cenu EUR bez PVN.

**6. IEPIRKUMA KOMISIJA**

Iepirkuma komisija darbojas saskaņā ar PIL, Atklāta konkursa nolikumu un Ķekavas novada domes lēmumiem par iepirkuma komisijas izveidošanu.

**6.1. Iepirkuma komisijas tiesības:**

6.1.1. Pieprasīt precizēt piedāvājumā iesniegto informāciju un sniegt detalizētus paskaidrojumus.

6.1.2. Pārbaudīt visu pretendenta sniegto ziņu patiesumu.

6.1.3. Pieaicināt iepirkuma komisijas darbā ekspertus ar padomdevēja tiesībām.

6.1.4. Pieprasīt no pretendenta informāciju par piedāvājuma cenas veidošanās mehānismu.

6.1.5. Noraidīt nepamatoti lētu piedāvājumu.

6.1.6. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

**6.2. Iepirkuma komisijas pienākumi:**

6.2.1. Nodrošināt Atklāta konkursa norisi un dokumentēšanu.

6.2.2. Nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem.

6.2.3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Atklāta konkursa nolikumu.

6.2.4. Vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu.

6.2.5. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

**7. PRETENDENTA TIESĪBAS UN PIENĀKUMI**

**7.1. Pretendenta tiesības:**

7.1.1. Laikus pieprasīt iepirkuma komisijai papildu informāciju par Atklāta konkursa nolikumu, iesniedzot rakstisku pieprasījumu.

7.1.2. Rakstiski pieprasīt Atklāta konkursa nolikuma izsniegšanu elektroniskā formā izmantojot elektronisko pastu.

7.1.3. Veidot piegādātāju apvienības un iesniegt vienu kopēju piedāvājumu Atklātā konkursā.

7.1.4. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

7.1.5. Iesniedzot piedāvājumu, pieprasīt apliecinājumu par piedāvājuma saņemšanu.

7.1.6. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

**7.2. Pretendenta pienākumi:**

7.2.1. Lejupielādējot vai saņemot Atklāta konkursa nolikumu ieinteresētais piegādātājs apņemas sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja interneta mājaslapā http://www.kekava.lv sadaļā „Pašvaldība”/ “Publiskie iepirkumi”/”Pašvaldības iepirkumi 2017”.

7.2.2. Sniegt patiesu informāciju.

7.2.3. Ja piedāvājums tiek sūtīts pasta sūtījumā, pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu ne vēlāk kā Atklāta konkursa nolikumā noteiktajā piedāvājumu atvēršanas termiņā.

7.2.4. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.

7.2.5. Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu.

7.2.6. Katrs pretendents līdz ar piedāvājuma iesniegšanu apņemas ievērot visus Atklāta konkursa nolikumā minētos noteikumus kā pamatu Atklāta konkursa izpildei.

7.2.7. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

**8. IEPIRKUMA PIELIKUMU SARAKSTS**

1. pielikums – Pieteikums *(veidlapa);*

2. pielikums – Tehniskā specifikācija;

3. pielikums – Finanšu piedāvājums *(veidlapa)*;

4. pielikums – Apliecinājumi *(veidlapa);*

5. pielikums – Informācija par pretendentam pieejamiem resursiem *(veidlapa);*

6. pielikums – Vispārīgā vienošanās un Iepirkuma līgums *(projekts).*